Bandera de Mieres

La bandera de Mieres (Asturies) ye rectangular, de proporciones 2:3 (ancho:llargo). Divídese en trés franxes horizontales. Blanca la superior, azul la central, y mariella la inferior. La franxa blanca tien un anchu de la metá del anchu de la bandera, y les otres dos, d'un cuartu. Nel cantón lleva l'escudu de Mieres. Les sos colores son les del escudu. Na bandera, el blancu simboliza la paz y ye la color de los Marqueses de Camposagráu. L'azul simboliza'l cielu, les agües del ríu Caudal, y la mar onde desemboca. El mariellu simboliza la riqueza del suelu del conceyu.

La bandera adoptada foi la ganadora d'un concursu d'ideés abiertu a tolos ciudadanos convocáu pol Ayuntamientu. El diseñu escoyíu pol xuráu foi presentáu por Mario Ruiz Gutierrez, de la Sociedá Española de Vesiloloxía.

 Ver tamién 
 Escudu de Mieres
 Banderes d'Asturies

 Referencies 

 Enllaces esternos 

Mieres
Categoría:Mieres